Η **Γιουλίγια Αντρέγιεβνα Εφίμοβα** (ρωσικά: *Юлия Андреевна Ефимова*, 3 Απριλίου 1992) είναι Ρωσίδα αθλήτρια της κολύμβησης και τρεις φορές ολυμπιονίκης. Γεννήθηκε στο Γκρόζνυ της Ρωσίας, αλλά δυο χρόνια μετά, εξ αιτίας του Πρώτου Τσετσενικού Πολέμου, η οικογένεια της μετακόμισε στο Βολγκοντόσκ, της περιφέρειας του Ροστόφ. Εκεί ξεκίνησε την κολύμβηση στην ηλικία των έξι ετών, με προπονητή τον Αντρέι Εφίμοβ, δηλαδή τον πατέρα της. Το 2008, συμμετείχε στο Ευρωπαϊκό Πρωτάθλημα Υγρού Στίβου, όπου και κατάκτησε το χρυσό μετάλλιο στα 200μ εμπρόσθιο και ασημένιο μετάλλιο στα 50μ. Την ίδια χρονιά συμμετέχει για πρώτη φορά σε Ολυμπιακούς Αγώνες, στο Πεκίνο.

Το 2010, κερδίζει το χρυσό μετάλλιο στο Ευρωπαϊκό Πρωτάθλημα Υγρού Στίβου και στα 50μ και στα 100μ εμπρόσθιο. Το 2012, συμμετέχει και στους Ολυμπιακούς Αγώνες του Λονδίνου, εκεί κατάκτησε το χάλκινο μετάλλιο στα 200μ εμπρόσθιο. Το 2013, αγωνίστηκε στο Παγκόσμιο Πρωτάθλημα Υγρού Στίβου, κι έκανε παγκόσμιο ρεκόρ στα 50μ εμπρόσθιο, με 29.78, το οποίο όμως έσπασε στην ημιτελική φάση η Ρούτα Μεϊλουτίτε. Ωστόσο, στον τελικό, η Εφίμοβα, πήρε το χρυσό μετάλλιο. Τον Αύγουστο του 2015, κέρδισε και για πρώτη φορά το χρυσό μετάλλιο στο Παγκόσμιο Πρωτάθλημα Υγρού Στίβου στα 100μ, ενώ στα 50μ κατέκτησε το χάλκινο μετάλλιο. Η Εφίμοβα ζούσε έως και το 2011 στο Ταγκανρόγκ. Αργότερα, σπούδασε και στο Κρατικό Πανεπιστήμιο του Ροστόφ, ενώ μετά μετακόμισε στην Καλιφόρνια.

Παρόλα αυτά για τα επόμενα χρόνια ενεπλάκη σε διάφορα σκάνδαλα με ντόπινγκ. Το 2014, η Εφίμοβα δεν πέρασε το αντι-ντόπινγκ τεστ, που της είχε γίνει λίγο καιρό νωρίτερα. Ακολούθως, στις 13 Μαΐου του 2014, έφαγε ποινή 16 μηνών από κάθε διοργάνωση. Η ποινή έληξε στις 28 Φεβρουαρίου του 2015. Το μετάλλιο που είχε πάρει στο Ευρωπαϊκό του 2013, το έχασε, ενώ και τα τέσσερα παγκόσμια ρεκόρ σε διαφορετικές κατηγορίες που είχε κάνει τον χειμώνα του 2013, ακυρώθηκαν. Ακολούθως, ήρθε και το ντόπινγκ σκάνδαλο της ρωσικής αποστολής των Ολυμπιακών Αγώνων του 2016. Λόγω προϊστορικού, της απαγορεύτηκε να συμμετάσχει στους αγώνες, πράγμα όμως που αναιρέθηκε από το Αθλητικό Διαιτητικό Δικαστήριο. Κάθε φορά που η Εφίμοβα ωστόσο κολυμπούσε το κοινό την αποδοκίμαζε. Παρόλα αυτά, το 2017, η χρονιά ήταν επιτυχημένη για αυτήν, καθώς κέρδισε 1 χρυσό, 2 ασημένια κι ένα χάλκινο στο Παγκόσμιο Πρωτάθλημα Υγρού Στίβου.

Παραπομπές
----------

1. ↑  Yulia Efimova Αρχειοθετήθηκε 2016-10-11 στο Wayback Machine.. nbcolympics.com/
2. ↑  Women's 50m Breaststroke Final. 5th FINA WORLD CHAMPIONSHIPS
Barcelona (ESP) 19 July – 4 August 2013. omegatiming.com
3. ↑  «Ефимова уехала тренироваться в США» [Yefimova moved to USA for training] (στα Russian). Sport-Express. 6 Μαρτίου 2011. Ανακτήθηκε στις 9 Αυγούστου 2016. CS1 maint: Μη αναγνωρίσιμη γλώσσα (link)
4. 1 2  «Yuliya Efimova Banned for 16 Months; Stripped of World Records». Swimming World. 13 May 2014.. Ανακτήθηκε στις 12 August 2016.
5. ↑  «Omega Timing – Results – FINA Swimming World Cup 2013 Tokyo 7/8 Tokyo Japan 11/9/2013 – 11/10/2013». OMEGA Timing. Ανακτήθηκε στις 10 Νοεμβρίου 2013.
6. ↑  «2013 European Short Course Swimming Championships. Results Day 2» (PDF). LEN. Αρχειοθετήθηκε από το πρωτότυπο (PDF) στις 8 Δεκεμβρίου 2015. Ανακτήθηκε στις 13 Δεκεμβρίου 2013.
7. ↑  "Yuliya Efimova Banned for 16 Months; Stripped of World Records". swimmingworldmagazine.com. 13 May 2014. Retrieved 13 August 2016.
8. ↑  Baldwin, Alan (25 July 2016). «Efimova, six other Russians ruled out of Rio». Reuters.. Ανακτήθηκε στις 7 August 2016.
9. ↑  «Rio 2016 Olympics: Yulia Efimova cleared to compete after appeal». BBC Sport. 6 August 2016.. Ανακτήθηκε στις 12 August 2016.
10. ↑  «American Beats Russian Swimming Star Yefimova Amid Snipes Over Doping». Radio Free Europe. 11 August 2016.. Ανακτήθηκε στις 11 August 2016.

Εξωτερικοί σύνδεσμοι
--------------------

* Γιουλίγια Εφίμοδα Αρχειοθετήθηκε 2016-11-18 στο Wayback Machine. στο FINA.org
* Γιουλίγια Εφίμοδα στο Olympic.org